Cathrine Agerskov Madsen fra Frederikshavn Gymnasium & HF-kursus sluttede sin uddannelse af med et 10-tal.

Sommer er ensbetydende med nyudklækkede studenter. I dag blev sommeren derfor for alvor skudt i gang. Mandag fik Nordjylland sin første student - i skikkelse af Cathrine Agerskov Madsen fra Thorshøj. Hun er student fra Frederikshavn Gymnasium & HF-kursus. Det skriver Kanal Frederikshavn. Cathrine Agerskov Madsen fra Thorshøj fik i dag sin hue på efter at have været til eksamen i faget AT (almen studieforberedelse.) Og det endda med et 10-tal. - Hun er ikke bare gymnasiets eller byens første student. Hun er Nordjyllands første student - stort tillykke, skriver Frederikshavn Gymnasium & HF-kursus på Facebook.